#تكمله  السؤال و اكتر من مرا سألت ازاي التعامل معاها و رضا ربنا اولى من اي حاجه طبعًا و ازاي اتعامل مع الاهانه و الزعيق و الشتيمه و الدعا عليا ليل نهار و اتعامل بلطف كله بيقول الزمي الأدب أنا عارفه اني هلزم الأدب بس مش عارفه اتهئ نفسيًا لاني اعمل كدا ممكن دا يكون ابتلاء أو أختبار؟
هو ابتلاء واختبار قطعًا.  الأول : ما تنزعجيش من تفضيلها لأخوكي عليكي ، لو أمك من مجتمع ريفي او صعيدي هيكون دا الطبيعي.  التاني:  روحي لها في ساعة صفا كده ، تكون هي مش شايلة منك ، وقولي لها : يا أمي ، لو أنا اتشليت هتكوني مبسوطة؟  لو إنتي شايفاني قدامك ميتة دلوقتي ، وبتغسليني وبتجيبي كفني ، هتكوني فرحانة؟  وهكذا ، كلام شديد وصادم ..  هتلاقيها عيطت قدامك ، قولي لها أنك مش قصدك تزعليها ولكن هي بتدعي عليكي بدا ، وممكن جدًا ربنا يستجيب ، وعشان كده بلاش من الدعاء دا ، لو متضايقة مني قولي لي وأنا هصالحك ، بس بلاش تدعي عليا .. وهكذا.. وبوسي راسها وقومي ، وباذن الله هتتحسن معاكي جدًا.